Το Καρναβάλι Αγλαντζιάς που έχει πλέον καθιερωθεί ως η μεγαλύτερη πολιτιστική εκδήλωση στη Μείζονα Λευκωσία, φέτος αναμένεται να σπάσει κάθε ρεκόρ συμμετοχής, αφού ο Δήμος Αγλαντζιάς αναμένει γύρω στους 9.000 καρναβαλιστές και πέραν των 90 ομάδων.

Οι θεατές αναμένεται να ξεπεράσουν τις 30.000. Έχοντας αυτά υπόψη, ο Δήμος επεκτείνει το μήκος της παρέλασης και ετοιμάζει πολλές εκπλήξεις.

Η παρέλαση ξεκινά η ώρα 11:30 την Κυριακή, 19 Φεβρουαρίου 2017, στη Λεωφόρο Κερύνειας στην Αγλαντζιά.

Το γλέντι θα συνεχιστεί στο Πάρκο Κυκλοφοριακής Αγωγής, στον τερματισμό της παρέλασης.

Γιατί η Αγλαντζιά σημαίνει γλέντι.